ΚΑΝΟΝΙΣΜΟΣ (ΕΚ) αριθ. 2149/96 ΤΗΣ ΕΠΙΤΡΟΠΗΣ της 8ης Νοεμβρίου 1996 για τροποποίηση του κανονισμού (ΕΚ) αριθ. 716/96 περί θεσπίσεως εξαιρετικών μέτρων στήριξης υπέρ της αγοράς βοείου κρέατος στο Ηνωμένο Βασίλειο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1997/96 (2), και ιδίως το άρθρο 23, Εκτιμώντας: ότι ο κανονισμός (ΕΚ) αριθ. 716/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1974/96 (4), προβλέπει, ενόψει της σφαγής και καταστροφής, να επιτρέψει την αγορά ζώων ηλικίας άνω των 30 μηνών και τα οποία ευρίσκονται στην κατοχή εκμετάλλευσης στο Ηνωμένο Βασίλειο τουλάχιστον για τρεις μήνες 7 ότι, συνεπεία της αποκτηθείσης πείρας με την εφαρμογή του εν λόγω καθεστώτος σφαγής, είναι αναγκαίο να παραταθεί η περίοδος κατοχής στην εκμετάλλευση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 παράγραφος 1 του κανονισμού (ΕΚ) αριθ. 716/96 η περίοδος των «τριών μηνών» αντικαθίσταται από την περίοδο των «έξι μηνών». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός εφαρμόζεται στα ζώα που έχουν αγορασθεί από την τρίτη Δευτέρα μετά από την ημέρα δημοσίευσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Νοεμβρίου 1996.

[Source: multi_eurlex | Tokens: 1577]